Kruseumangat rahmat meutipek.
That le meusadek keunoe udonya.
Deungo syedara haba bacut tek.
Keu suai caleg jinoe calitra.
Dua ribee peuet blah kasah dum caleg.
Pileh hai matek toh toh nyang hawa.
Jinoe takalon rupaa meutipek.
Rata jeuet lungkek gampong ngon kuta.
Meunyo nyang kaya tema di caleg.
Baliho geutipek jeut sudut kota.
Nyang kureueng beulanja cuma bacut tek.
Photo copi geutipek ladom cit hana.
Na wajah baro that le dum caleg.
Nacit meusadek dum ureung tuha.
Inong ngon agam nan dum meutipek.
Nyang ladom ketek na gadang bana.
Tapi nyang peunteng dalem bek peukhek.
Tapileh caleg peunteng lagoe na.
Limong thon ukeue nanggroe geu usek.
Geupeugleh becek nanggroe geujaga.
Cuma tapileh nyang areh caleg.
Nyang na bacut tek ilmee Agama.
Nyang na sikula, bek cupa pasek.
Bek nyang geurudhek cok peng neugara.
Ureueng tem bina rata jeut lungkek.
Ureueng tem usek rakyat nyang papa.
Beugot got got talhoh nyang utoh
caleg.
Keunan tatipek tachok uroe Ha.
Etnoe keuh Cae rawe lon gesek.
Keu su ai caleg pilehan bangsa.
Talakee do`a meubek na krok-krek.
Beuteupileh caleg nyang Pike bangsa.
Blang Bintang 9-10-2013